b"\n_START_ARTICLE_\nPalma Arena\n_START_SECTION_\nDescripci\xc3\xb3\n_START_PARAGRAPH_\nObra de l'arquitecte holand\xc3\xa8s Sander Douma, el Palma Arena es va construir amb motiu de la celebraci\xc3\xb3 a Palma del Mundial de Ciclisme en Pista. _NEWLINE_El Palma Arena culmina un recinte de 90.000 metres quadrats imponents. Amb capacitat per a 4.500 espectadors, grans finestrals que deixen entrar la llum natural i una pista que competeix amb els millors vel\xc3\xb2drom del m\xc3\xb3n: Manchester, Atenes o Melbourne. _NEWLINE_La corda de la pista \xc3\xa9s de 250 metres. Els peralts compten amb una inclinaci\xc3\xb3 de 43\xc2\xba i 15\xc2\xba amb unes rectes m\xc3\xa9s curtes per guanyar velocitat. La fusta \xc3\xa9s de pi siberi\xc3\xa0 que ha estat importada d'Ucra\xc3\xafna. _NEWLINE_El recinte compta amb un aparcament cobert amb capacitat per a 250 vehicles.\n_START_SECTION_\nPrincipals esdeveniments esportius\n_START_PARAGRAPH_\nEl vel\xc3\xb2drom Palma Arena va ser escenari per un partit de tennis d'exhibici\xc3\xb3 entre els dos millors tenistes del m\xc3\xb3n: Roger Federer i Rafael Nadal. El partit va ser celebrat el 2 de maig del 2007. _NEWLINE_L'Eurob\xc3\xa0squet 2007 va tenir tamb\xc3\xa9 com a seu el vel\xc3\xb2drom Palma Arena. El XXXV Campionat Europeu de B\xc3\xa0squet Mascul\xc3\xad es va celebrar a Palma, entre el 3 i el 16 de setembre, amb una competici\xc3\xb3 de 16 pa\xc3\xafsos europeus. _NEWLINE_El Campionat del m\xc3\xb3n de ciclisme en pista de 2007 va tenir lloc al Vel\xc3\xb2drom Palma Arena, entre el 29 de mar\xc3\xa7 i l'1 d'abril del 2007. En total es va competir en 17 disciplines, 10 masculines i 7 femenines."